Държавен вестник, бр. 66, 2023 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  66
3. вида насилие – физическо, психическо, 
сексуално, икономическо, ограничаване на 
права и други;
4. продължителността на насилието;
5. причинените вреди на пострадалото лице;
6. историята на насилието;
7. подадените молби за издаване на заповед 
за защита, заповед за незабавна защита или 
искания на прокурора по реда на чл. 8, ал. 2;
8. наложените мерки по този закон, Закона 
за Министерството на вътрешните работи, 
Закона за закрила на детето и предоставе­
ните социални услуги по реда на Закона за 
социалните услуги по отношение на лица, 
пострадали от домашно насилие;
9. юридическите лица, които осъществяват 
дейности по превенция и защита от домашното 
насилие по реда на този закон;
10. ползваните услуги по реда на този закон.
(3) Националният съвет осигурява реги­
стрирането, съхраняването и поддържането 
в актуално състояние на данните по ал. 2.
(4) Информацията, подлежаща на вписва­
не в Националната информационна система, 
редът за събирането и предоставянето є, орга­
низацията и функционирането на системата и 
нивото на достъп се определят с правилника 
за прилагане на закона.
(5) Органите на изпълнителната власт, 
съдебната власт, органите на местното са­
моуправление и местната администрация и 
юридическите лица, които осъществяват дей­
ности по превенция и защита от домашното 
насилие по реда на този закон, предоставят 
на Националния съвет необходимите данни 
по ал. 2 по ред, определен в правилника за 
прилагане на закона.
(6) Длъжностните лица от Министерството 
на вътрешните работи, Агенцията за социално 
подпомагане, Държавната агенция за закрила 
на детето и органите на съдебната власт имат 
право на достъп до данните в Националната 
информационна система.
(7) Личните данни в системата по ал. 1 се 
съхраняват за период от не повече от дваде­
сет години.
(8) За нуждите на системата по ал. 1 На­
ционалният съвет има право на достъп до 
данни за извършителите на домашно насилие 
в Единната информационна система за про­
тиводействие на престъпността по чл. 378 от 
Закона за съдебната власт по ред, определен 
с правилника за прилагане на този закон.
Глава първа „г“
ПРОГРАМИ ЗА ПРЕВЕНЦИЯ И СПЕЦИ­
АЛИЗИРАНИ УСЛУГИ ЗА ЗАЩИТА ОТ 
ДОМАШНОТО НАСИЛИЕ
Чл. 6е. (1) Държавата създава условия за 
изпълнението на програми за превенция на 
домашното насилие и специализирани услуги 
за защита, помощ и подкрепа на лица, постра­
дали от домашно насилие и в риск.
(2) Органите на изпълнителната власт, 
Националният институт на правосъдието 
и органите на местното самоуправление и 
местната администрация организират обуче­
ния на лицата, които осъществяват дейности 
по този закон.
(3) Органите на изпълнителната власт, 
органите на местното самоуправление и мест­
ната администрация и юридическите лица, 
които осъществяват дейности по превенция 
и защита на лицата, пострадали от домашно 
насилие или в риск, по реда на този закон 
разработват, организират изпълнението и из­
пълняват програмите и услугите, предвидени 
в чл. 5, ал. 1, т. 6 – 8.
(4) Министерският съвет приема триго­
дишна национална програма за превенция 
и защита от домашното насилие в срок до 
31 март на съответната година.
(5) Средствата за финансиране на изпъл­
нението на задълженията по националната 
програма по ал. 4 се определят на базата на 
средносрочни тригодишни финансови прог­
нози, изготвени от съответните органи на 
изпълнителната власт, имащи ангажименти 
към изпълнението на дейности от програмата.
(6) Със закона за държавния бюджет на 
Република България за съответната година по 
бюджета на Министерския съвет се определят 
средства за финансиране на проекти на лица­
та по ал. 3, при условие че те осъществяват 
дейности по този закон, за разработване и 
изпълнение на:
1. програми за превенция на домашното 
насилие относно:
а) работа с органите на съдебната власт;
б) работа с органите на Министерството на 
вътрешните работи, включително обучение на 
полицаи и други служители на правоприлага­
щите органи за идентифициране на случаите на 
домашно насилие, по протоколи за реагиране 
и прилагане на съответното законодателство; 
програмата се приема от Министерството на 
вътрешните работи;
в) обучение в учебните заведения за пре­
дотвратяване на домашното насилие и насър­
чаване на равнопоставеността и уважението 
между половете; програмата се приема от 
Министерството на образованието и науката;
г) обучение на лицата, които извършват 
превенцията и защитата по закона;
д) мониторинг на прилагането на закона;
е) подготовка и провеждане на информа­
ционни кампании, семинари и конференции;
2. специализирани услуги за предоставя­
не на защита, помощ и подкрепа на лица, 
пострадали от домашно насилие или в риск, 
които включват:
а) национална телефонна линия за помощ 
на лица, пострадали от домашно насилие 
или в риск;
б) социално, психологическо и правно 
консултиране и специализирани програми